| audio_path,text | |
| audio\segment_000.wav,"Ūyū kūlī kwihela kwa shibyalīlwe sha ng'wa Yesu Kilisto wa lūganda lwa ng'wa Daūdi, mu būbyīle wa ng'wa Abulahamu." | |
| audio\segment_001.wav,"Ū Abulahamu walī ise wa ng'wa Isaka, Isaka ūmyala Yakobo, Yakobo ūmyala Yuda na baana ba ng'wawe." | |
| audio\segment_002.wav,"Yuda ūmyala Falesi na Zala, kūfuma mulī Tamali. Falesi ūmyala Hezelomu, Hezelomu ūmyala Alamu." | |
| audio\segment_003.wav,"Alamu ūmyala Aminadabu, Aminadabu ūmyala Naasoni, Naasoni ūmyala Salimoni." | |
| audio\segment_004.wav,"Salimoni ūmyala Boazi kūfuma mulī Lahabu, Boazi ūmyala Obedi kūfuma mulī Luzi, Obedi ūmyala Yese." | |
| audio\segment_005.wav,"Ū Yese akamyala ntemi Daūdi, Daūdi ūmyala Solomoni kūfuma mulī nkīma ūyo walī nke wa ng'wa Ulia." | |
| audio\segment_006.wav,"Ū Solomoni ūmyala Lehoboamu, Lehoboamu ūmyala Abia, Abia ūmyala Asa." | |
| audio\segment_007.wav,"Asa ūmyala Yosafati, Yosafati ūmyala Yolamu, Yolamu ūmyala Uzia." | |
| audio\segment_008.wav,"Uzia ūmyala Yotamu, Yotamu ūmyala Ahazi, Ahazi ūmyala Hezekia." | |
| audio\segment_009.wav,"Hezekia ūmyala Manase, Manase ūmyala Amosi, Amosi ūmyala Yosia." | |
| audio\segment_010.wav,"Yosia ūmyala Yekonia na baana ba ng'wawe; ū mu shikū jenījo a banhū būsaamiwa, būtwalwa Babuloni." | |
| audio\segment_011.wav,"Aho lyabīta ī likanza lya kūsaamījiwa Babuloni, ū Yekonia akamyala Salatieli, Salatieli ūmyala Zelubabeli." | |
| audio\segment_012.wav,"Zelubabeli ūmyala Abiudi, Abiudi ūmyala Eliakimu, Eliakimu ūmyala Azoli. " | |
| audio\segment_013.wav,"Azoli ūmyala Akimu, Akimu ūmyala Eliudi." | |
| audio\segment_014.wav,"Eliudi ūmyala Eleazali, Eleazali ūmyala Matani, Matani ūmyala Yakobo." | |
| audio\segment_015.wav,"Ū Yakobo akamyala Yosefu ū ngoshi wa ng'wa Malia, ū nina wa ng'wa Yesu, ūyo akitanagwa Kilisto." | |
| audio\segment_016.wav,"Hūna lūūlū, ū kūfuma ū kūlī Abulahamu kūshika halī Daūdi, ī shibyalīlwe ī shose shilī ikūmi na shinè; nū kwīnga a halī Daūdi kūshika ng'wikanza lya banhū kūsaamījiwa Babuloni, shibyalīlwe ikūmi na shinè. Hama nū kūfuma ū ng'wikanza lya banhū kūsaamījiwa Babuloni kūshika halī Kilisto, nasho ikūmi na shinè." | |
| audio\segment_017.wav,"Hūna lūūlū, ū kūbyalwa kwa ng'wa Yesu Kilisto kūkaja gīkī, ū nina ū Malia walī alūnjiwe na Yosefu; alīyo aho bataalī kwitoola, ūbonwa alī nda kūlwa būdūla bo ng'wa Moyo Ng'wela! " | |
| audio\segment_018.wav,"Ū Yosefu aho wagūdeeba ū mhayo gwenūyo, ūbona aneke. Alīyo īkī walī munhū ntūngīlīja, akandya kwiganika nzīla ya kūneka chiza; atizūngoola." | |
| audio\segment_019.wav,"Kwike aho ataalī ūyiganika ī mihayo yenīyo, malaika wa ng'wa Seeba ūng'wilongela mu shilooti; ūng'wīla gīkī, “Yosefu ng'wana wa ng'wa Daūdi, ūtogohage ū kūnsola ū nke wako ū Malia; nguno ū Ng'wana ūyo alī ū mu nda yakwe alīho kūlwa būdūla bo ng'wa Moyo Ng'wela." | |
| audio\segment_020.wav,"Akūbyala Ng'wana ngosha, ū bebe ūkūng'wilīka ī lina lyakwe Yesu; nguno hū ng'wene ūyo akūbapīja a banhū bakwe kūfuma mu shibi shabo.”" | |
| audio\segment_021.wav,"Ī yose yenīyī īkaja gīko kūlwa kūshikīlījiwa kwa mhayo ūyo Seeba walī wagūhaya kūfuma kale kūbītīla mulī nghangi wakwe; gīkī," | |
| audio\segment_022.wav," “Munhya ng'wilindu akūbūūcha nda, na akūbyala ng'wana ngosha, ūyo bakūng'wilīka ī lina lyakwe Emmanueli.” Makūlū gaho, “Mulungu alī hamò na bise.”" | |
| audio\segment_023.wav,"Ū Yosefu aho wamisha kūfuma ū mu tūlo, wīta gīt'ūmo akawīlīlwa nū malaika wa ng'wa Seeba; ūnsola ū nke wakwe." | |
| audio\segment_024.wav,"Kwike atalaalile nanghwe kūshisha ūmyala ū Ng'wana, hūna ūng'wilīka ī lina lyakwe ī lya Yesu." | |